́й гдс̑и іи҃се хрс̑тѐ бж҃е мо́й, и да не въ су́дъ мѝ бу́детъ прича́стіе пречс̑тыхъ, и животворя́щихъ та̂инъ твои́хъ, нижѐ да не́мощенъ бу́ду душе́ю же и тѣ́ломъ, ѿ є́же недосто́йнѣ тѣ̂мъ причаща́тися: но да́ждь мѝ да́же до коне́чнагѡ моегѡ̀ издыха́нія, неѡсужде́ннѡ воспріима́ти ча́сть ст҃ы́нь твои́хъ, въ дх҃а ст҃а́гѡ ѻбще́ніе, въ напу́тіе живота̀ вѣ́чнагѡ, и во бл҃гопрія́тенъ ѿвѣ́тъ на стра́шнѣмъ суди́щи твое́мъ: я́кѡ да и а́зъ со всѣ́ми избра́нными твои́ми ѻ́бщникъ бу́ду нетлѣ́нныхъ твои́хъ бла̂гъ, я̀же угото́валъ єсѝ лю́бящымъ тя̀ гдс̑и, въ ни́хже препросла́вленъ єсѝ во вѣ́ки, ами́нь